TV-gids Donderdag 30 Julie 2015
JY LEES NOU TV-gids Donderdag 30 Julie 2015
Vanaand kuier Wilna Snyman en Louis van Niekerk by Karen.
17:30 Oulap se Rooi (kykNET): Die span reis na Pretoria, waar hulle 'n deurmekaar slaapkamer in 'n werk-en-slaapruimte vir die jong eienaar, 'n argitek, moet omskep.
18:30 Villa Rosa (kykNET): Eben is bekommerd oor Celine en probeer uitvind of Wouter regtig vir haar omgee. Saskia steur haar nie aan Liam se leë dreigemente nie en steek Stef teen hom op.
18:30 7de Laan (SABC2): Charmaine word op 'n vreemde plek wakker. Bernard is gepak en gereed vir die groot skuif. Herman ruik lont as Nadia vra om weer by Sonja oor te slaap.
19:30 Binnelanders (kykNET): Ivanka voel skaam oor die vorige aand se gebeure. Jana dink Christiaan moet Roelf vermy, terwyl Lydia twee mense weer nader aan mekaar bring. Roelf het planne van sy eie en Jennifer moet 'n besoeker vertroos.
19:30 Suits (M-Net): In vanaand se episode is Harvey besig met 'n nuwe saak wat skielik al sy aandag verg.
20:00 Bravo! (kykNET): Die span kuier agter die skerms van die nuwe produksie van West Side Story en loer in by die akteur en vervaardiger Harald Richter. Dan woon die span die Blood Brothers-konsert ten bate van kankerlyers by.
20:30 Republiek van Zoid-Afrika (kykNET): Welkom terug in die republiek van Zoid Afrika, waar lag en musiek die beste medisyne is. Aanbieder Karen Zoid gesels weer met haar gunsteling-denkers, -dromers, -besluitnemers en ander moedige en merkwaardige mense. Vanaand kuier Wilna Snyman en Louis van Niekerk saam.
20:30 Heat (e.tv): In hierdie riller stuur 'n bobaasspeurder en 'n meesterlike dief op 'n epiese konfrotnasie af wanneer hul paaie kruis. Met Al Pacino en Robert DeNiro.